पुलिस के खिलाफ मेघवाल समाज का प्रदर्शन
विधायक मामले की निष्पक्ष जांच कराओ
भाजपाविधायक चंद्रकांता मेघवाल कोटा के महावीर नगर थानाधिकारी श्रीराम बडे़सरा के बीच हुए विवाद मारपीट को लेकर मेघवाल समाज के लोगों ने बुधवार को पुलिस के खिलाफ प्रदर्शन किया। अंबेडकर युवा मंच के जिलाध्यक्ष मोहन मेघवंशी के नेतृत्व में समाज के लोगों ने जुलूस निकालकर पुलिस प्रशासन मुर्दाबाद के नारे लगाए। एसडीएम कार्यालय पर कोटा पुलिस प्रशासन के खिलाफ नारेबाजी करते हुए सीआई बडे़सरा को बर्खाश्त करने की मांग की।
प्रदर्शनकारियों ने मुख्यमंत्री के नाम एसडीएम राजेश जोशी को ज्ञापन सौंपते हुए विधायक चन्द्रकांता उनके सर्मथकों के साथ मारपीट के दोषी पुलिसवालों को गिरफ्तार करने की मांग की। इससे पूर्व मेघवाल धर्मशाला में समाज के संरक्षक घासीलाल मेघवाल, बालाजी पटेल, डाबी सरपंच कन्हैयालाल, जमनालाल पारखी, भाजपा अजा. प्रकोष्ठ अध्यक्ष सत्यनारायण बैरवा, बरूंधन सरपंच संजू मेधवाल, कैलाश मेघवाल, दीपक बैरवा, रमेश मेघवाल समेत समाज के कई प्रमुख लोगों ने कोटा पुलिस के खिलाफ निन्दा प्रस्ताव पारित किया। मंच के जिलाध्यक्ष मोहन मेघवंशी ने पुलिस पर मिलीभगत का आरोप लगाया। बलाई समाज के जिला संयोजक जमनालाल ने भी निंदा की।
तालेड़ा. कस्बे में मेघवाल समाज के लोग प्रदर्शन करते हुए करते हुए।
awa_Deva awa_Deva hin_Deva hin_Deva awa_Deva